  Майя Бывальцева Урмем койыкез шедьтӥзы Вавож ёросысь сюрес урдсын. Со сярысь ивортэ Удмуртиысь Ветеринарияя валтӥсь управленилэн пресс-службаез. Лябӟем но восьмем пӧйшурез Уё но Покчивуко гуртъёс вискысь сюрес вылысь синйылтӥзы. Кӧня ке час ортчыса со кулӥз. Ветеринаръёс лабораториын эскеронъёс ортчытӥзы но висёнэз зэматӥзы, собере шӧйзэ поттӥзы но быдтӥзы. Та дыре висён вӧлмонлэсь утиськон ужрадъёсты ортчыто. 2017-тӥ арын Удмуртиын нырысетӥез висись пӧйшур пусъемын. Управлениын ивортэмзыя, 2016-тӥ арын элькунын 116 учырын урмон висён шараямын вал. Ӵемгес пусйисько урмем ӟичыос, озьы ик коӵышъёс но пуныос. Пусъёмы, та висён адямилы но паласькыны быгатэ. Тегъёс: Тазалык Вавож Удмуртия урмон ветеринария  